θεοι επι πειθιδημου αρχοντος επι της ερεχθειδος δευτερας π[ρ]υτανειας μεταγειτνιωνος ενατει ισταμενου ενατει της πρυτανειας εκκλησια κυρια των προεδρων επεψηφιζεν σωστρατος καλλιστρατου ερχιευς και συμπροεδροι εδοξεν τωι δημωι χρεμωνιδης ετεοκλεους αιθαλιδης ειπεν επειδη προτερομ μεν αθηναιοι και λακεδαιμονιοι και οι συμμαχοι οι εκατερων φιλιαν και συμμαχιαν κοινην ποιησαμενοι προς εαυτους πολλους και καλους αγωνας ηγωνισαντο μετ αλληλων προς τους καταδουλουσθαι τας πολεις επιχειρουντας εξ ων εαυτοις τε δοξαν εκτησαντο και τοις αλλ[ο]ις ελλησιν παρεσκευασαν την ελευθεριαν και νυν δε κ[α]ιρων καθειληφοτων ομοιων την ελλαδα πασαν δια το[υς κ]αταλυειν επιχειρουντας τους τε νομους και τας πατριους εκαστοις πολιτειας ο τε βασιλευς πτολεμαιος ακολουθως τει των προγονων και τει της αδελφης προ[α]ιρεσει φανερος εστιν σπουδαζων υπερ της κοινης τ[ων] ελληνων ελευθεριας και ο δημος ο αθηναιων συμμαχια[ν] ποιησαμενος προς αυτον και τους λοιπους ελληνας εψηφισται παρακαλειν επι την αυτην προαιρεσιν ωσαυτως δε και λακεδαιμονιοι φιλοι και συμμαχοι του βασιλεως οντες πτολεμαιου και προς τον δημον τον αθηναιων εισιν εψηφισμενοι συμμαχιαν μετα τε ηλειων και αχαιων και τεγεατων και μαντινεων και ορχομενιων και φιαλ[εων] και καφυεων και κρηταεων οσοι εισιν εν τει συμμ[αχιαι τ]ει λακεδαιμονιων και αρεως και των αλλων συμμαχω[ν και] πρεσβεις απο των συνεδρων απεσταλκασιν προς τον δη[μ]ον και οι παραγεγονοτες παρ αυτων εμφανιζουσιν την τε λακεδαιμονιων και αρεως και των αλλων συμμαχων φιλοτιμιαν ην εχουσιν προς τον δημον και την περι της συμμαχιας ομολογιαν ηκουσι κομιζοντες οπως αν ουν κοινης ομονοιας γενομενης τοις ελλησι προς τε τους νυν ηδικηκοτας και παρεσπονδηκοτας τας πολεις προθυμοι μετα του βασιλεως πτολεμαιου και μετ αλληλων υπαρχωσιν αγωνισται και το λοιπον μεθ ομονοιας σωιζωσιν τας πολεις αγαθει τυχει δεδοχθαι τω[ι δ]ημωι τημ μεν φιλιαν και την συμμαχιαν ειναι αθηναιοις κ[αι] λακεδαιμονιοις και τοις βασιλευσιν τοις λακεδαιμον[ιων] και ηλειοις και αχαιοις και τεγεαταις και μαντινευσ[ιν κα]ι ορχομενιοις και φιαλευσιν και καφυευσιν και κρητ[αευσι]ν οσοι εν τει συμμαχιαι εισιν τει λακεδαιμονιων κα[ι αρεως] και τοις αλλοις συμμαχοις κυριαν εις τον απαντα [χρονον ην] ηκουσι κομιζοντες οι πρεσβεις και αναγραψα[ι αυτην τον γρ]αμματεα τον κατα πρυτανειαν εν στηληι χαλκ[ηι και στησαι ε]ν ακροπολει παρα τον νεω της αθηνας της πο[λιαδος ομοσαι δε] [τα] αρχεια τοις πρεσβεσιν τοις παραγεγο[νοσιν παρ αυτων τον ορκον το]ν περι της συμμαχιας κατα τα [πατρια τους δε κεχειρο]τον[ημενους] υπο του δημου πρ[εσβ]ε[ις αποπεμψαι οιτινες τους ο]ρκους απολ[ηψονται παρα] τω[ν λοιπων ελληνων χειροτον]ησαι δε και συνεδρους [δυο τον δημον αυτικα μαλα εξ αθηναιω]ν απαντων οιτινες μετα τε αρεως [και των απο των συμμαχων α]ποστελλομενων συνεδρων βουλευσοντ[αι περι των κοινηι συ]μφεροντων μεριζειν δε τοις αιρεθεισ[ιν τους επι τηι διοικ]ησει εις εφοδια ου αν χρονου αποδημω[σιν ο τι αν διαχειροτο]νουντι δοξει τωι δημωι επαινεσαι δ[ε τους εφορους λακεδαι]μονιων και αρεα και τους συμμαχους [και στεφανωσαι αυτους] χρυσωι στεφανωι κατα τον νομον επ[αινεσαι δε και τους πρεσ]βεις τους ηκοντας παρ αυτων θεομ[-------------- λακεδα]ιμονιον αργειον κλεινιου ηλειο[ν και στεφανωσαι εκατ]ερον αυτων χρυσωι στεφανωι κατα [τον νομον φιλοτιμιας ενε]κα και ευνοιας ης εχουσιν περι [τε τους αλλους συμμαχους κα]ι τον δημον τον αθηναιων εινα[ι δε εκατερωι αυτων και αλλο αγ]αθον ευρεσθαι παρα της βουλ[ης και του δημου οτου αν δοκωσιν] αξιοι ειναι καλεσαι δε αυτ[ους και επι ξενια εις το πρυτανει]ον εις αυριον αναγραψαι δε [και τοδε το ψηφισμα τον γραμματε]α τον κατα πρυτανειαν ειστ[ηλην λιθινην και την συνθηκην κα]ι στησαι εν ακροπολει εις [δε την ποιησιν και την αναγραφην τ]ης στηλης μερισαι τους επ[ι τηι διοικησει το αναλωμα ο αν γεν]ηται. συνεδροι οιδε κ[εχειροτονηνται] καλλιππος ελευσιν[ιος -------------]. σπονδαι και συμμαχια [λακεδαιμονιοις και τοις συμμαχοις το]ις λακεδαι μονιων προς [αθηναιους και τους συμμαχους τους αθην]αιων εις τον απαντα [χρονον εχειν εκατερους την εαυτων ελευθερ]ους οντας και αυτον[ομους πολιτειαν πολιτευομενους κατα] τα πατρια εαν δε τ[ις ιει επι πολεμωι επι την χωραν την αθην]αιων η τους νομο[υς καταλυει η επι πολεμωι ιει επι τους συμμα]χους τους αθην[αιων βοηθειν λακεδαιμονιους και τους συμμαχ]ους τους λ[ακεδαιμονιων παντι σθενει κατα το δυνατον εαν δε τ]ις ιει επι π[ολεμωι επι την χωραν την λακεδαιμονιων η τους] νομους κατ[αλυει η επι πολεμωι ιει επι τους συμμαχους τους λ]ακεδαιμ[ονιων βοηθειν αθηναιους και τους συμμαχους τους αθηναιων παντι σθενει κατα το δυνατον -----------] [--------------------------]0[--------------------] [------------ λακεδαιμονιου]ς και τους συμμαχους αθηναι[οις και τοις συμμαχοις ομο]σαι δε αθηνα[ι]ους μεν λακεδαι[μονιοις και τοις απο εκαστης] πολεως τους στρατηγους και τ[ην βουλην και τους αρ]χοντας και φυλαρχους και ταξι[αρχους και ιππαρχους ομ]νυω δια γην ηλιον αρη αθηναν αρε[ιαν ποσειδω δημητραν ε]μ[μ]ενειν εν τει συμμαχιαι τει γεγ[ενημενηι ευορκουσιν μεν] πολλ[α κ]αγαθα επιορκουσι δε τανα[ντια. λακεδαιμονιους δε] αθη[να]ιοις ομοσαι κατα ταυτα του[ς βασιλεις και τους εφορο]υς [και] τους γεροντας κατα ταυτα δ[ε ομοσαι και κατα τας αλλας] πολεις τους αρχοντας εαν δ[ε δοκηι λακεδαιμονιοις και τ]οις συμμαχοις και αθηναιοις [αμεινον ειναι προσθειναι τι] και αφελειν περι της συμμαχι[ας ο αν δοκηι αμφοτεροις ευο]ρκον ειναι αναγραψαι δε την συ[μμαχιαν εν στηλαις χαλκαι]ς και στησαι εν ιερωι οπου αν βου[λωνται ].
Attica — Athens — Akropolis — 269/8 BC — IG II² 686 + 687 — Syll.³ 434/5
 269/8 BC 